open-index/open-wikipedia-markdown huggingface dataset:
OFC

**OFC** is die *Oseaniese Sokkerkonfederasie* (Engels: *Oceania Football Confederation*). OFC is een van FIFA se ses kontinentale konfederasies. Die konfederasie is op 15 November 1966 gestig en hulle hoofkantoor is in Auckland, Nieu-Seeland, geleë. Die amptelike taal is Engels en sedert 2011 is David Chung die president van die OFC.

Lidlande is: Papoea-Nieu-Guinee, Nieu-Seeland, eilandstate soos Tonga en Fidji asook ander Pasifiese eilande. Geassosieerde lande is Kiribati, Niue en Tuvalu. Australië breek op 1 Januarie 2006 weg en sluit by AFC (die Asiatiese Sokkerkonfederasie) aan. Nieu-Seeland was tot 1964 lid van die AFC, maar het in 1966 stigtingslid van die OFC geword. Verdere voormalige lede is die Noordelike Mariana-eilande en die Republiek China, wat albei by die AFC aangesluit het.

## Lidlande 
duimnael|links|Kaart van die verskillende sokkerbonde, lidlande van OFC in geel
duimnael|links|Kaart van die lidlande

## Presidente 
## Sien ook 
* IKR Oos-Asië-Oseanië
* Oseanië Rugby

## Eksterne skakels 
*  OFC se amptelike webtuiste
Hoërskool Piet Potgieter

**Hoërskool Piet Potgieter** is 'n Afrikaanse hoërskool in Potgietersrus (Mokopane), Limpopoprovinsie, Suid-Afrika. Die skool is na die Voortrekkerleier Piet Potgieter vernoem.

## Geskiedenis 
In 1882 het twee meesters by Potgietersrus se skool aangekom en begin skool gee. Hulle was menere Botha en Ruitenberg. Hulle het vir 43 leerders skool gegee in 'n hartbeeshuisie, wat die eiendom van kommandant Henning Pretorius was.

In 1897 het mnr. Fahrmeyer Potgietersrus toe gekom en ook skool gehou. Die eerste gebou is op die hoek van Ruiterweg en Retiefstraat opgerig vir onderrig en opvoeding.

Die Anglo-Boereoorlog het onderwys tot stilstand gebring, maar in 1903 is mnr. Matthews as die eerste onderwyser (onder die onderwyswet) aangestel. ’n Skoolkonsert is op 22 Julie 1904 gehou. Die volgende leerders het opgetree: mej. Emma Geyser, mnr. Pieter Venter, mej. M.D. Vorster, Catharina Nortje, C. Erasmus, D. Nortje, E. Maggs en P. Vorster.

Die getal leerders het gegroei. Sedert 1907 het die personeel en leerlinge tente, ou winkelgeboue, doodkislokale en privaat huise gebruik weens ’n tekort aan ruimte in die skoolgebou.

In 1917 is Laerskool Potgietersrus gebou (Geyserstraat) en 250 leerders is ingeskryf. In 1926 is 'n gedeelte van die junior-hoërskool gebou voltooi. Mnr. Jacob van Schalkwyk was die hoof van die skool (1913–1928). Mnr. T.C. Botha word daarna as hoof aangestel. Ses maande na sy aanstelling is hy bevorder tot die inspektoraat en mnr. F.T. Wedepohl word aangestel as die nuwe skoolhoof.

In 1939 is die skool in ’n laerskool en ’n junior-hoërskool geskei.

Mnr. D.J. Coetsee word die hoof van die hoërskool op 30 Januarie 1939. Vanaf 12 Januarie 1942 word die junior-hoërskool omskep in ’n hoërskool.

## Akademie 
Die skool se hoofmeisie van 2010, Nalize Groenewald het 10 onderskeidings in al haar vakke (Afrikaans, Engels, geografie, lewensoriëntering, fisiese wetenskappe, rekeningkunde, wiskunde, wiskunde vraestel 3, ingenieursgrafika en -ontwerp en rekenaartoepassingstegnologie) behaal. Sy is as Limpopo se toppresteerder van 2010 aangewys.

## Verwysings 
## Eksterne skakels 
* Skool se webtuiste
Slimmerd (sagteware)

'n **Slimmerd** of **assistent** (Engels: *wizard* of *assistant*) is 'n interaktiewe rekenaarprogram wat die gebruiker help met die uitvoer van moeilike take, soos die installering van sagteware. Die gebruiker word stap vir stap gehelp met die stel van voorkeure en word voortdurend op hoogte gehou van vordering, byvoorbeeld watter persentasie van die taak reeds voltooi is. 'n Webwerf wat mense help om 'n vliegtuigkaartjie aanlyn te bespreek is 'n voorbeeld van 'n slimmerd. 

## Oorsprong en vertaling van die woord 
Die Engelse woord "wizard" is aanvanklik deur Microsoft in hulle Windows-bedryfstelsel bekendgestel, alhoewel "assistant" ook algemeen in programme gebruik word. 

Die Nederlanders het die woord "wizard" onvertaald in hulle taal opgeneem terwyl die Duitsers die woord na "assistent" vertaal.

Hoewel die woord nie amptelik in Afrikaanse woordeboeke voorkom nie, word "wizard" algemeen as 'n "slimmerd", "assistent", "hulpprogram" of "ghoeroe" (byvoorbeeld *installasieghoeroe*) vertaal.
Slimmerd is natuurlik 'n Afrikaanse (en Nederlandse) woord wat volgens die HAT gedefinieer word as: 
: 'n Slim, skrander, vindingryke persoon; ook, uitgeslape, geslepe persoon: 'n Politieke slimmerd. Pasop vir sulke slimmerds.''
John Boehner

**John Andrew Boehner** [ˈbeɪnɚ] (* 17 November 1949 in Reading, Hamilton County, Ohio) is 'n Amerikaanse politikus van die Republikeinse Party en vanaf 1991 tot 2015 lid van die Huis van Verteenwoordigers (*House of Representatives*).

Vanaf 2 Februarie 2007 het hy die amp van Republikeinse minderheidsleier in die Huis van Verteenwoordigers beklee. Ná die Republikeinse oorwinning in die middeltermyn-Kongresverkiesing van 2010 fungeer hy sedert Januarie 2011 as Speaker (voorsitter) van die Huis van Verteenwoordigers. Op 25 September 2015 het hy sy aftreding van die pos as voorsitter van die Huis van Verteenwoordigers aangekondig. Op 29 Oktober 2015 is Paul Ryan as nuwe voorsitter van die Huis van Verteenwoordigers gekies.

## Verwysings 
## Eksterne skakels
Molteno

**Molteno** kan verwys na:

* Molteno, Oos-Kaap‎, dorp in Suid-Afrika.
* Molteno, Italië, 'n dorp en munisipaliteit in Italië.
* Moltenopas, bergpas naby Beaufort-Wes, Suid-Afrika.
* Sir John C. Molteno (1814–1886), eerste Eerste Minister van die Kaapkolonie.
* James Molteno (1865-1936), die eerste Speaker van die Unie-Volksraad.
* Elizabeth Maria Molteno (1852-1927), dogter van John Molteno, vroeë Suid-Afrikaanse kampvegter vir vroue- en burgerregte.
Lys van Nederlandse oorloë

Die Lae Lande (en later Nederland, België en Luxemburg) was in verskillende oorloë betrokke gewees. Hierdie oorloë was (en is) wêreldwyd gevoer. Deesdae is Nederland, België en Luxemburg via die Verenigde Nasies nog by oorloë in die Midde-Ooste en Afganistan betrokke.

*Hierdie lys bevat ook oorloë wat buite die grondgebied van die hedendaagse Nederland gevoer is (soos in die Suidelike Nederlande, België, Luxemburg of die ou Nederlandse en Belgiese kolonies).*
Hoërskool Lyttelton Manor

**Hoërskool Lyttelton Manor** is 'n Engelse hoërskool in Pretoria. Die skool is in Selbornelaan, Lyttelton Manor, Centurion, Gauteng, Suid-Afrika geleë. Die skoolhoof tans is Mev. P. B. Malherbe.

Verpligte vakke sluit in: Engels (moedertaal), Afrikaans (1ste addisionele taal), Wiskunde of Wiskundige geleerdheid en Lewensoriëntering.

Die skool het in 2002 opslae gemaak met 51 matrieks wat onderskeidings in Afrikaans (tweede taal) op die hoërgraad gehaal het. Hulle ses Afrikaanse klasse het 'n gemiddelde van 72% in Afrikaans behaal. Die skool het ook tweede gekom in die Afrikaanse Ekspo – die eerste keer dat 'n Engelse skool dit kon regkry (net Hoërskool Waterkloof het beter presteer).

## Noemenswaardige alumni 
* Kurt Darren, Afrikaanse sanger

## Verwysings 
## Eksterne skakels 
*  Hoërskool Lyttelton Manor se webwerf
* [Skool se Facebook(https://af.wikipedia.org/wiki/Facebook)-bladsy]
* Kaart van die skool op WikiMapia
Johan Isaac Rhenius

**Johannes Isaac Rhenius** (Kaapstad omstreeks September 1750 - 1808) was 'n amptenaar van die Verenigde Oos-Indiese Kompanjie aan die Kaap en waarnemende goewerneur.

Rhedius is op 4 Oktober 1750 aan die Kaap gedoop en in 1786 aangestel as sekunde. Toe goewerneur Van de Graaff in 1791 die Kaap verlaat, neem Rhenius tydelik waar tot en met die koms van kommissarisse-generaal Nederburgh en Frijkenius. Hy beklee weer die amp van sekunde, ook onder kommissaris-generaal Sluysken, wat veronderstel was om waar te neem tot die VOC 'n nuwe goewerneur kon stuur, maar in 1795 beset Brittanje die Kaap die eerste keer. Onder die Britse bewind bly Rhenius in die regering aan as belastinggaarder en tesourier.

In 1803 neem die Bataafse Republiek die Kaap oor, maar Rhenius bly steeds in die staatsdiens. Drie jaar later, ná die tweede Britse besetting, word hy aangestel as kommissaris-politiek van die kerk. Hy sterf twee jaar later aan die Kaap.

## Sien ook 
* Lys van kommandeurs en goewerneurs van die Kaapkolonie

## Bron 
* Albertyn, dr. C.F. (red.), 1972. *Afrikaanse Kinderensiklopedie*. Kaapstad: Nasionale Boekhandel Beperk.
Simon Hendrik Frijkenius

**Simon Hendrik Frijkenius** was 'n kommissaris-generaal van die Verenigde Oos-Indiese Kompanjie (VOC).

Die VOC het hom in 1792 saam met kommissaris-generaal Nederburgh na die Kaap en die Ooste gestuur om streng ondersoek in te stel na die sake van die Kompanjie en al die nodige te doen om die toestand te verbeter. Aan die Kaap het hulle die sluikhandel onderdruk, 'n nuwe belasting ingestel en die Bank van Lening opgerig. 

Frijkenius vertrek blykbaar in 1793 saam met Nederburgh na Batavia waar hulle ingrypende veranderinge aanbring en met groot moeilikheid te doen kry. Hy sterf aldaar op 7 Junie 1797.

## Sien ook 
* Lys van kommandeurs en goewerneurs van die Kaapkolonie

## Bron 
* Albertyn, dr. C.F. (red.), 1972. *Afrikaanse Kinderensiklopedie*. Kaapstad: Nasionale Boekhandel Beperk.
Sebastiaan Cornelis Nederburgh

**Sebastiaan Cornelis Nederburgh** (Den Haag, 7 Maart 1762 tot Den Haag, 3 Augustus 1811 was 'n kommissaris-generaal van die Verenigde Oos-Indiese Kompanjie (VOC).

Hy skryf hom in 1777 as student in aan die Universiteit van Leiden en promoveer vyf jaar later in die regte. In 1785 word hy aangestel as advokaat in die Raad van State in die State-generaal en twee jaar later as eerste advokaat van die VOC, waardeur hy ontwerper van al die Kompanjie se uitgaande stukke en ook sy verteenwoordiger in die State-generaal word. Dié liggaam gee hom in 1787 opdrag om saam met Simon Hendrik Frijkenius streng ondersoek in te stel na die sake van die Kompanjie aan die Kaap en in die Ooste en al die nodige te doen om die toestand te verbeter. Aan die Kaap onderdruk die twee kommissarisse-generaal die sluikhandel, stel 'n nuwe belasting in en rig die Bank van Lening op.

Nederburgh vertrek in 1793 na Batavia waar hy ingrypende veranderinge aanbring en met groot moeilikheid te doen kry. Ses jaar later neem hy sy ontslag en keer terug na sy geboorteland, waar hy in 1809 lid van die Asiatiese Raad word. Dié liggaam is in die lewe geroep om in die plek van die mislukte VOC die Oosterse besettings te administreer. Hy sterf in 1811 in sy geboortestad.

## Sien ook 
* Lys van kommandeurs en goewerneurs van die Kaapkolonie

## Bron 
* Albertyn, dr. C.F. (red.), 1972. *Afrikaanse Kinderensiklopedie*. Kaapstad: Nasionale Boekhandel Beperk.
Francis Dundas

**Francis Dundas** (omstreeks 1759, Sanson, Berwickshire tot 15 Januarie 1824, Dumbarton, Skotland) was twee maal tydens die eerste Britse besetting van die Kaap waarnemende goewerneur.

Hy word in 1775 soldaat in die Britse leër en is in 1781 een van die offisiere wat tydens die Amerikaanse Vryheidsoorlog hom by Yorktown saam met Cornwallis oorgee. In 1795 word hy tot generaal-majoor bevorder en die volgende jaar aangestel as bevelhebber van die Britse troepe aan die Kaap, wat pas die jaar vantevore deur Brittanje beset is.

Ná goewerneur George Macartney se bedanking in 1798, neem Dundas tot die volgende jaar as goewerneur waar. In 1800 is hy bevelvoerder van die Britse troepe aan die Oosgrens waar die Xhosas in opstand gekom het. Goewerneur George Yonge bly net aan die Kaap van 1799 tot 1801, waarna Dundas weereens waarneem, dié keer tot die Bataafse Republiek die bewind in 1803 oorneem.

Dundas is in 1812 tot generaal bevorder en sterf in 1824 in Skotland.

## Sien ook 
* Lys van kommandeurs en goewerneurs van die Kaapkolonie

## Bron 
* Albertyn, dr. C.F. (red.), 1972. *Afrikaanse Kinderensiklopedie*. Kaapstad: Nasionale Boekhandel Beperk.
Abraham Josias Sluysken

**Abraham Josias Sluysken** (3 Desember 1736, Deventer - 18 Januarie 1799, Den Haag) was, in die afwesigheid van 'n goewerneur, die laaste hoof van die Kaap onder die eerste bewind van die Verenigde Oos-Indiese Kompanjie (VOC). 

Hy tree in 1765 in diens van die VOC en word uiteindelik goewerneur van die Nederlandse handelshawe Soerat aan die weskus van Indië (die versamelnaam van die Nederlandse besittinge was destyds Nederlands Voor-Indië). In 1793 keer hy na Nederland terug en vertoef onderweg daarheen 'n ruk lank aan die Kaap waar hy kennis maak met die kommissarisse-generaal Nederburgh en Frijkenius, vir wie die State-generaal daarheen gestuur het om streng ondersoek na die toestande in te stel wat onder die onbevoegde en verswakte VOC algaande versleg het. Die twee-kommissarisse-generaal stel Nederburgh as waarnemende kommissaris aan om waar te neem tot 'n nuwe goewerneur die leiding kon kom neem, sodat hulle hul ondersoek na VOC-wanbestuur in die Ooste kon gaan voortsit. 

Met die oog op verdediging in geval van 'n moontlike aanval deur die Franse laat Sluysken in 1794 'n paar klein fortjies op Simonstad bou. Die volgende jaar kom die burgers van Graaff-Reinet en Swellendam in opstand teen die Kaapse regering en verklaar hulle onafhanklikheid. Terselfdertyd val 'n Britse mag die Kaap aan. Sluysken wend floue pogings aan om die Nederlandse besitting te verdedig, sodat hy dit op 14 September 1795 aan die Engelse moes oorhandig. Hy vertrek op 12 November terug na Nederland. 

In 1797 publiseer hy sy *Verhaal gehouden bij den Commissaris van de Caap de Goede Hoop*. Hierin beskryf hy die gebeurtenisse aan die Kaap van 10 Junie tot 16 September 1795.

## Sien ook 
* Lys van kommandeurs en goewerneurs van die Kaapkolonie

## Bron 
* Albertyn, dr. C.F. (red.), 1972. *Afrikaanse Kinderensiklopedie*. Kaapstad: Nasionale Boekhandel Beperk.
Bloemhofdam

Die **Bloemhofdam**, vroeër bekend as die **Oppermansdrifdam**, is 'n dam in die Vaalrivier naby Bloemhof op die grens van Noordwes en die Vrystaat. Dit is die 6de grootste dam in Suid-Afrika met 'n oppervlak van meer as 230 vk kilometer wanneer vol.

Die dam het 'n bakmaat van 1&nbsp;269 miljoen m3. Die damwal is ongeveer 33 meter hoog en het 20 kruinsluise. Die dam lewer gemiddeld 435 miljoen m3 per jaar. Dit verskaf ook beter beheer oor die water wat deur die uitkeerwal 97&nbsp;km stroomaf aan die Vaalharts-besproeiingskema gelewer word.

Bloemhofdam is in 1970 voltooi en is 2&nbsp;km stroomop van die dorp Bloemhof. Die Bloemhofdam-natuurreservaat lê langs die dam in die Noordwesprovinsie, terwyl die Sandveld-natuurreservaat langs die dam in die Vrystaat lê.

Die dam is 'n welbekende bestemming vir hengelaars op soek na karp en babers.

## Sien ook 
* Lys van grootste damme in Suid-Afrika

## Verwysings 
senter|duimnael|500px|Die Bloemhofdam se damwal.
Wolmaransstad

**Wolmaransstad** is 'n dorp in die provinsie Noordwes van Suid-Afrika. Die gesamentlike bevolking in 2011 was 33&nbsp;492, vergelyke met die sensussyfers van 10&nbsp;661 in 1991 en 22&nbsp;183 in 1996.

## Geskiedenis 
Die eerste aktiwiteit was toe die broers W en TS Leask 'n winkel hier geopen het in 1876. Die nedersetting in die vlak vallei van die Makwassiestroom is op 16 Februarie 1891 geproklameer en vernoem na J.M.A. Wolmarans, lid van die uitvoerende raad van die Zuid-Afrikaansche Republiek, aangesien die dorp op sy plase Rooderand en Vlakfontein aangelê is.

Die NG gemeente is reeds in 1886 gestig, nog voor die dorp geproklameer is en die kerkgebou baie dekades later ontwerp deur die argitek Gerard Moerdijk. Die omgewing was een van die vernaamste brandpunte tydens die Tweede Vryheidsoorlog.

## Distrik 
Die distrik is 4&nbsp;900&nbsp;km2 groot. Wolmaransstad is beplan as 'n sentrum vir die landbougemeenskap, wat hoofsaaklik mielies produseer. Ander produkte is sorghum en grondbone. Delwers delf nog steeds vir diamante in die Bamboesspruit wes van die dorp.

Die N12 nasionale pad loop deur Wolmaransstad.

## Sien ook 
* Gereformeerde kerk Wolmaransstad
* Wolmaransstad (kiesafdeling)
* Lys van dorpe in Suid-Afrika

## Bronne 
* Bulpin, T.V., 2001. *Discovering Southern Africa*. Muizenberg: Discovering Southern Africa Productions cc.
* Olivier, ds. P.L., 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
* Rosenthal, Eric, 1978. *Encyclopaedia of Southern Africa*. Cape Town, Wetton, Johannesburg: Juta and Company Limited.
* Op Pad in Suid-Afrika. B.P.J. Erasmus. 1995. 

## Verwysings 
## Ligging
Student

[duimnael|350px|Studente tydens 'n lesing oor [lineêre algebra by Helsinki se Universiteit van Tegnologie.]]

'n **Student** is 'n leerder, of iemand wat lesings by 'n onderwysinstansie bywoon. Die term word algemeen gebruik om na leerders by 'n universiteit te verwys, terwyl leerders op skool eerder as *leerlinge* bekend staan.

## Eksterne skakels 
*
Rektor

duimnael|regs|300px|Diego Sales Márquez, die rektor van die Universiteit van Cadiz.

'n **Rektor** (vanaf Latyn: *rector* = leier) is 'n akademiese, politieke of religieuse administrateur wat na die belange van die instansie waarvan hy in beheer is omsien.
Die termyn en kantoor van 'n rektor word 'n *rektoraat* genoem.
Bynaam

[duimnael|regs|300px|"Ek, Jimmy Carter..." - [Jimmy Carter|James Earl Carter is ingesweer as die President van die Verenigde State onder sy bynaam, "Jimmy".]]

'n **Bynaam** of **alias** is 'n nie-amptelike alternatiewe naam vir 'n persoon, plek of voorwerp.
So 'n bynaam kan 'n negatiewe of positiewe verbintenis hê. Indien negatief, word na 'n **spotnaam** verwys, en in 'n positiewe sin na 'n **noemnaam** of **roepnaam**.

## Sien ook 
* Skuilnaam

## Verwysings
ISO 3166-2:DE

**ISO 3166-2:DE** is 'n ISO-standaard en bylae tot ISO 3166-2 wat spesifiek op Duitsland betrekking het. Hierdie standaard definieer Duitsland se deelstate.

## Kodes 
Die voorvoegsel **DE** staan vir Duitsland, die tweede deel is die deelstaat se tweeletter-kode:
duimnael|250px|Kaart van Duitsland met die kode vir elke deelstaat

## Sien ook 
* Deelstate van Duitsland
* .de

## Bronne 
* ISO 3166-2, die verwysingstabel vir regionale landkodes.
* ISO 3166-1, die verwysingstabel vir alle landkodes, soos gebruik vir domeinname op die Internet.
ISO 3166-2:NL

**ISO 3166-2:NL** is 'n ISO-standaard en bylae tot ISO 3166-2 wat spesifiek op Nederland betrekking het. Hierdie standaard definieer Nederland se provinsies.

## Kodes 
## Sien ook 
* Provinsies van Nederland
* .nl

## Bronne 
*ISO 3166-2, die verwysingstabel vir die regionale landkodes.
*ISO 3166-1, die verwysingstabel vir alle landkodes, soos vir die domeinname op die Internet gebruik.
Provinsie

duimnael|300px|regs|Kaart van Suid-Afrika met die nuwe provinsiale grense (2009)

'n **Provinsie** (afgelei van Latyn: *provincia*) is 'n voorafbepaalde gebied, byna altyd 'n administratiewe eenheid, binne in 'n land of 'n soewereine staat.

Die term "provinsie" word nie oral gebruik nie. Ander benamings sluit in: départements in Frankryk, Woiwodskappe in Pole en Oblaste in Slawiese lande en sommige voormalige republieke van die Sowjetunie.

## Sien ook 
* Provinsies van Angola
* Provinsies van België
* Provinsies van Mosambiek‎
* Streke van Namibië
* Provinsies van Nederland
* Provinsies van Suid-Afrika
* Provinsies van die Volksrepubliek China
* Provinsies van Zimbabwe

## Eksterne skakels 
*
Junior Stadsraad van Pretoria

Die **Junior Stadsraad van Pretoria** is 'n nie-winsgewende jeugorganisasie wat in die jaar 1979, die Verenigde Nasies se *Internasionale Jaar van die Kind* gestig is. Twee verteenwoordigers van verskeie hoërskole regoor Pretoria, een in graad 10 en een in graad 11, dien op die raad.

Vyf ampsdraers word aan die begin van 'n termyn demokraties deur die lede verkies, naamlik: 'n *Junior Burgemeester*, *Junior Onder-Burgemeester*, *Sekretaresse*, *Stadsklerk* (Tesourier) en PRO. Die oorblywende lede dien op die 5 hoofkomitees, naamlik: *Kultuur*, *Sport*, *Vitae*, *Jeug* en *Kuns*. Elkeen van die 5 komitees verkies dan hul eie voorsitter, onder-voorsitter en sekretaresse. Hulle vergader op 'n maandelikse basis in die Stadsaal van Pretoria.

Binne die komitees word byeenkomste gereël met die doelwit om die jeug van Pretoria te verenig en om geld vir liefdadigheid in te samel.

## Missie 
Die Junior Stadsraad se missie is:

: ''Om die Junior Stadsraad van Pretoria en ons visie te bemark en projekte te organiseer wat die jeug bind en so fondse in te samel vir liefdadigheid met 'n positiewe gesindheid en deursettingsvermoë.*

## Visie 
Die Junior Stadsraad se visie is:

: *Ons visie as die Junior Stadsraad van Pretoria is om die veelsydige jeug te verteenwoordig en te verenig. Ons mik om die grense tussen die verskillende hoërskole in Pretoria af te breek en om die samewerking tussen die leerders van hierdie gerespekteerde skole aan te moedig.*

## Projekte 
Projekte wat vir die 2010/2011 termyn geïdentifiseer is:

* **Algemene Kennis Vasvra** *(Vitae)*
* **"Touch" Rugbydag** *(Sport)*
* **"Fun Run"** *(Sport)*
* **Mnr en Mej Junior Stadsraad kompetisie** *(Kultuur)*
* **Mnr en Mej Junior Stadsraad Popster kompetisie** *(Kultuur)*
* **Talentkompetisie** *(Kuns)*
* **Literatuurkompetisie** *(Vitae)*
* **Kunskompetisie** *(Kuns)*
* **Jeugbal** *(Jeug)*
* **Gholfdag** *(Hele raad)
* **Junior Burgemeesterstee** ''(Hele raad)
* **KREEF**(**K**lere, **R**okkies **E**n **E**nige **F**rokkies)**-dag** (Graad 10-raad)

Alle winste word deur die termyn bymekaar gemaak en word aan verkose liefdadigheidsorganisasies geskenk.

## Ampsdraers 2010/2011 
duimnael|Junior Stadsraad van Pretoria Ampsdraers van 2010/2011 termyn saam Mev. Linda Oberholzer (beskermer)
Die ampsdraers vir die 2010/2011 termyn is:

**Junior Burgemeester**
: Jo-Mari Kock (Hoërskool Zwartkop)

**Junior Onder-Burgemeester**
: Jason Oberholster (Hoërskool Garsfontein)

**Sekretaresse**
: Francin Steinmann (Hoërskool Oos-Moot)

**Stadsklerk**
: Benevolance Masetla (Hoërskool Uitsig)

**Openbare skakelbeampte**
: Gunther Muller (Hoërskool Wonderboom).

## Ampsdraers 2011/2012 
Die ampsdraers vir die 2011/2012 termyn is:

**Junior Burgemeester**
: Clarindi Greeff (Afrikaans Hoër Meisieskool Pretoria)

**Junior Onder-Burgemeester**
: Andrè Swanepoel (Hoërskool Menlopark)

**Sekretaresse**
: Danny Bezuidenhout (Hoërskool Oos-Moot)

**Stadsklerk**
: Fransis Nyambi (Hoërskool Akasia)

**Openbare skakelbeampte**
: Keith Smook (Hoërskool Sutherland)

## Verwysings
Alblasserdam

thumb|Uitsig op kerk

**Alblasserdam** is 'n dorp en munisipaliteit in die Nederlandse provinsie Zuid-Holland, geleë in die weste van die Alblasserwaard aan die Noord-rivier. Die munisipale gebied het sowat 20&nbsp;000 inwoners (2022) en 'n oppervlakte van sowat 10&nbsp;km².

Die inwoners noem hul dorp ook wel Damdorp, wat kom deur die Alblas-riviertjie wat uitvloei in Alblasserdam maar deur 'n dam van die Noord-rivier is geskei. In hierdie munisipaliteit word Alblasserwaards gepraat, wat is 'n Hollandse dialek.

Die Alblasserdam-munisipaliteit grens aan die meulens van Kinderdijk  en is deel van die metropolitaanse agglomerasie Drechtsteden.

## Plekke 
Dorp:
* Alblasserdam
** Kinderdijk (buurt) 

Gehuggie:
* Kortland

## Munisipale raad 
Verkiesings sedert 2010:

## Susterstede 
* Sereď, Slowakye
* Stg. Luna de Sus, Roemenië

## Naburige munisipaliteite 
## Verwysings 
## Eksterne skakels 
* Amptelike webwerf
* Plaatsengids (beskrywing)
* AlleCijfers (statistiek)
Moeammar al-Ghaddafi

**Moeammar al-Ghaddafi** (Arabies: ‏معمر القذافي) (gebore 7 Junie 1942 te Sirte, oorlede 20 Oktober 2011 te Sirte), ook bekend as "Kolonel Gaddafi", was vir 42 jaar die *de facto* leier van Libië. Hy het met 'n staatsgreep in 1969 aan bewind gekom wat weer in 2011 deur die Libiese Burgeroorlog beëindig is. Ghaddafi het nie 'n openbare amp of titel gehad nie, maar is dikwels as "Broederleier" aangespreek. Ghaddafi se naam word op talle wyses vanaf Arabies getranslitereer, onder andere: Gadhafi, Gadaffi, Gaddafi, Gadhdhafi, Ghaddafi, Khadaffi, Kaddafi, Kadhdhafi, Khadafy, Qadaffi, Qaddafi, Qadhafi, Qadhdhafi en Qathafi.

duimnael|links|upright|Moeammar al-Ghaddafi in 1976
Sy gesag is die laaste halfjaar van sy lewe nie meer deur die meeste lande erken nie. Op 20 Oktober 2011 het 'n woordvoerder van die Nasionale Oorgangsraad bekend gemaak dat al-Ghaddafi met die oorname van Sirte gevange geneem is. Later die dag het Abdul Hakim Belhaj, 'n bevelhebber van die rebelle, gemeld dat al-Ghaddafi aan sy wonde beswyk het.

## Verwysings 
## Eksterne skakels 
*Die 22 vermoorde presidente van 1966 tot 2011 in Afrika
*
*
Joséphine de Beauharnais

**Joséphine de Beauharnais**, gebore as **Marie-Josèph-Rose Tascher de la Pagerie** (Les Trois-Îlets (Martinique), 23 Junie 1763 – Rueil-Malmaison, 29 Mei 1814), is veral bekend as eggenote van Napoleon Bonaparte.

[duimnael|links|''Le couronnement de l'impératrice Joséphine'' deur [Jacques-Louis David.]]
Napoleon en Joséphine trou op 9 Maart 1796 in die geheim met mekaar. Die huwelik word agter geslote deure deur kardinaal Joseph Fesch, die halfbroer van haar skoonmoeder bekragtig.

Op 2 Desember 1804 word Joséphine deur Napoleon tot keiserin gekroon. Joséphine was toe 41 en Napoleon 35 jaar oud gewees. Die seremonie vind in Pous Pius VII se teenwoordigheid plaas. Die troue was egter kinderloos. In 1806 kry Napoleon 'n buite-egtelike kind, Charles Léon Denuelle.

Op 15 Desember 1809 word die familieraad saamgeroep om die egskeiding tussen Napoleon en Joséphine goed te keur. Die senaat bekragtig dit, maar Joséphine word toegelaat om die titel van keiserin te behou.

## Eksterne skakels
Charles Léon Denuelle

duimnael|Charles Léon Denuelle
Graaf **Charles Léon Denuelle** (Parys, Desember 1806 - Pontoise, 15 April 1881) was die eerste seun van Napoleon Bonaparte. Omdat Napoleon vrees dat hy geen kinders by sy vrou Joséphine de Beauharnais sou kry nie, verwek hy Charles Léon by Éléonore Denuelle de la Plaigne (1787-1868). Sy was 'n hofdame van Joséphine en eweneens nie Napoleon se enigste minnares nie.
Éléonore Denuelle de La Plaigne

[duimnael|Eléonore Denuelle de La Plaigne deur [François Gérard, ca. 1807]]

**Eleonore Louise Catherine Denuelle de la Plaigne** (Parys, 13 September 1787 - 1868), dogter van Dominique Denuelle de la Plaigne en Françoise Caroline Eleonore Sophie Couprie, was die hofdame van die eerste vrou van Napoleon, naamlik Joséphine de Beauharnais, en een van Napoleons baie minnaresse. Napoleon het saam met La Plaigne 'n kind verwek, die graaf Charles Léon Denuelle. Charles het van 1806 tot 1881 geleef.
Minnares

[duimnael|regs|300px|[Madame de Pompadour, minnares van Lodewyk XV van Frankryk, omstreeks 1750.]]

'n **Minnares** is 'n man se buite-egtelike vroulike minnaar en metgesel wat nie met hom in die eg verbind is nie. Die term word veral gebruik as man met 'n ander vrou getroud is.

So 'n verhouding is oor die algemeen stabiel en ten minste semi-permanent; hoewel die paartjie nie openlik saam leef nie. Die verhouding word gewoonlik, maar nie altyd nie, geheim gehou.

Die man betaal gewoonlik ook ('n deel van) die vrou se lewenskostes.
Deelstate van die Verenigde State van Amerika

Die **Verenigde State van Amerika** bestaan uit 50 **deelstate** (Engels: *U.S. state*), waarvan vier hulself *Gemenebes* (*Commonwealth*) noem: Kentucky, Massachusetts, Pennsilvanië en Virginië.

## Sien ook 
* Lys van die staatsgedigte van deelstate in die Verenigde State van Amerika
Jonathan Jansen

**Jonathan Jansen** is die voormalige rektor van die Universiteit van die Vrystaat. Hy is vroeg in 2009 as die eerste gekleurde rektor en visekanselier van die universiteit aangestel.   

Jonathan David Jansen is op 29 September 1956 in Montagu in die Boland gebore, maar het op die Kaapse Vlakte grootgeword. Hy was op laerskool by Sullivan Primary School, en gaan daarna na Steenberg Hoërskool.  Hy beskryf homself as 'n gemiddelde leerling op hoërskool – meer geïnteresseerd in sokker, swem by Muizenberg en fietsry met sy maats. Sy Latynonderwyser, Paul Gallant, het hom egter gemotiveer om in sy studies uit te blink, en ook om verder te gaan studeer. die doel is om jong swart en vroulike skoliere vir die professoraat voor te berei.

## Verwysings
Merriman

**Merriman** is 'n nedersetting en stasie op die Kaapstad-Johannesburg spoorlyn in die Noord-Kaap, in Suid-Afrika. Dit is vernoem na John X. Merriman en was eers bekend as Richmondweg.

Die dorpie is tussen Richmond en Britstown geleë en word verbind met die R398 streeksroete.

## Sien ook 
* Lys van dorpe in Suid-Afrika

## Verwysings 
## Bron 
* Op Pad in Suid-Afrika. B.P.J. Erasmus. 1995.
Sardinië

---Sidenote START---

[duimnael|links|[Nasa-satellietbeeld van Sardinië]]
duimnael|links|Kaart van Sardinië
duimnael|links|Landskapstoneel langs die Costa Smeralda. Die "Smaraggroen kus" was met sy lang sandstrande, die turkooisblou see en sy kristalhelder water naas Malaga, die Côte d'Azur, Monaco en Sanremo dekades lank een van die klassieke Europese vakansiebestemmings vir bekendes en welvarendes. Streng bouvoorskrifte is vasgestel om die kuslandskap te beskerm
**Sardinië** (Italiaans: *Sardegna*; Sardies: *Sardigna* of *Sardìnnia*; Katalaans: *Sardenya*; Latyn: *Sardinia*) is 'n eilandgebied van Italië in die Middellandse See en 'n outonome administratiewe gewes van Italië.

Die eiland is wes van die Italiaanse vasteland, suid van Korsika en noordoos van Sisilië geleë. Sardinië is die tweede grootste eiland in die Middellandse See ná Sisilië. Sardinië het 'n bevolking van 1&nbsp;651&nbsp;793 in 2017 gehad en beslaan 'n oppervlakte van 24&nbsp;090&nbsp;km². Die hoofstad en grootste stad is Cagliari. Die amptelike tale is Sardies en Italiaans. Rondom die dorp Alghero word 'n ou vorm van Katalaans gebesig – as kulturele erfenis van vier eeue van Spaans-Aragonese bewind oor Sardinië tussen die 14de en 18de eeue.

## Sien ook 
* Kroon van die Ryk

## Bronnelys 
*  

## Eksterne skakels 
*  
*  Amptelike webwerf van die Outonome Region Sardinië
Santiago Ramón y Cajal

**Santiago Ramón y Cajal** (Petilla de Aragón (Navarra), 1 Mei 1852 – Madrid, 18 Oktober 1934) was 'n Spaanse histoloog.

Ramón y Cajal word die "vader van moderne neurowetenskap" genoem. Hy word in Petilla de Aragón gebore en studeer geneeskunde in Zaragoza waar hy in 1873 afstudeer. In 1883 word hy 'n doktor in geneeskunde te Madrid.

Hy is bekend vir sy navorsing oor die fyn struktuur van die senustelsel. Hy gebruik golgikleuring, 'n tegniek om neurone mee te kleur wat deur sy tydgenoot Camillo Golgi ontwikkel is.

Vir sy ontdekking ontvang hy in 1906 saam met Golgi die Nobelprys vir Fisiologie of Geneeskunde.

## Evaluasie van sy bydrae
Santiago Ramón y Cajal word wyd beskou as die vader van moderne neurowetenskap. Sy noukeurige waarnemings en revolusionêre tekeninge van breinselle het die eerste duidelike bewys gelewer dat die senuweestelsel uit individuele, afsonderlike selle – neurone – bestaan, eerder as 'n deurlopende netwerk, soos voorheen geglo is. Hierdie insig, bekend as die neuronleerstelling, het ons begrip van hoe die brein funksioneer en kommunikeer, fundamenteel verander. Cajal se baanbrekersgebruik van mikroskopiese kleuringstegnieke, gekombineer met sy artistieke vaardigheid, het hom in staat gestel om die ingewikkelde argitektuur van die brein te visualiseer en die komplekse netwerke daarvan te karteer. Sy werk het hom nie net die Nobelprys in 1906 besorg nie, maar ook die grondslag gelê vir byna alle daaropvolgende navorsing in neurobiologie en breinwetenskap.

## Verwysings 
## Eksterne skakels
Dodekanesos

Die **Dodekanesos** (Grieks: Δωδεκάνησα, *Dodekánisa*; letterlik "Twaalf Eilande") is 'n groep van 15 groter en 150 kleiner eilande van Griekeland in die Suidoos-Egeïese en Oos-Middellandse See. Hulle lê aan die kus van Anatolië in Turkye en 26 is onbewoon. Dié eilandgroep definieer gewoonlik die oostelike grens van die Kretensiese See. Hulle behoort tot die groter eilandgroep die **Suid-Sporades**.

Rhodos is sedert die antieke tyd die belangrikste eiland van die groep. Van die ander is Kos en Patmos histories die belangrikste; die oorblywende 12 is Agathonisi, Astypalaia, Halki, Kalymnos, Karpatos, Kasos, Leipsoi, Leros, Nisyros, Symi, Tilos en Kastellorizo.

## Naam
[thumb|links|160px|Die [Kolos van Rhodos, een van die Sewe Wonders van die Antieke Wêreld.]]
Die naam "Dodekanesos" (ouer Griekse vorm: ἡ Δωδεκάνησος, *hē Dōdekanēsos*; moderne vorm τα Δωδεκάνησα, *ta Dōdekanēsa*, Turks: *Oniki Adalar*) beteken "Twaalf Eilande". Dit verskyn die eerste keer in die 8ste eeu in Bisantynse bronne. Dit is nie aanvanklik vir die huidige eilandgroep gebruik nie, maar vir 12 eilande van die Kuklades wat om Delos lê. Die naam kan egter 'n veel vroeër oorsprong hê; baie moderne historici dink die 12 eilande wat deur Strabo (*Geographica* Χ.485) genoem is, was die oorspronklike term. Dit is deur die Middeleeue gebruik en was nog tot die 18de eeu in die volksmond en in Griekse geskrifte in gebruik vir die Kuklades.

Die verskuiwing van die naam na die hedendaagse Dodekanesos het sy oorsprong in die Ottomaanse tydperk. Nadat die Ottomane Rhodos in 1522 verower het, het die twee grootste eilande, Rhodos en Kos, onder direkte Ottomaanse heerskappy geval, terwyl die ander 12 eilande in die groep groot voorregte geniet het wat belasting en selfregering betref. Pogings om dié voorregte af te skaf is ná 1869 gedoen toe die Ottomaanse Ryk probeer het om sy administratiewe struktuur te moderniseer en sentraliseer. Die laaste voorregte is afgeskaf nadat die Jong Turke die bewind in 1908 oorgeneem het.

Ná die oorlog het die eilande 'n Britse militêre protektoraat geword en daarna is hulle informeel met Griekeland herenig. Ondanks besware deur Turkye, wat ook die eilande wou hê, is hulle amptelik met Griekeland herenig kragtens die vredesverdrag met Italië in 1947.

## Verwysings
## Skakels
Baleariese Eilande

|-
| bgcolor="#c6c6c6" align="center" colspan="2" | 250px
|-
| valign=top | Hoofstad
| Palma de Mallorca
|-
| Oppervlak&nbsp;– Totaal&nbsp;– % van Spanje
| Gelys 15de&nbsp;5&nbsp;192 vk. km&nbsp;1%
|-
| Bevolking&nbsp;– Totaal (2009)&nbsp;– % van Spanje&nbsp;– Bevolkingsdigtheid
| Gelys 14de&nbsp;1 095 426&nbsp;2,3%&nbsp;219,44/vk. km
|-
| Statuut van Selfregering
| 1 Maart 1979
|-
| ISO 3166-2
| ES-IB
|-
| Parlementêre verteenwoordiging&nbsp;– Setels in die Spaanse Kongres&nbsp;– Setels in die Spaanse Senaat
| valign=bottom | &nbsp;8&nbsp;7 (benoem deur outonome regering) 59
|-
| Presidentin
| Francina Armengol (PSIB-PSOE)
|-
| align=center colspan=2 | Gobierno de Baleares
|}

Die **Baleariese Eilande** (Katalaans: *Illes Balears*, Spaans: *Islas Baleares*) (39° 30'N, 3° 0'W) is 'n eilandgroep van die Koninkryk van Spanje in die Middellandse See. Dit is geleë naby die ooskus van Spanje (Katalonië en Valencia). Dit vorm 'n outonome gewes van Spanje. Die vernaamste eilande is Majorka, Ibiza, Minorka, Formentera en Cabrera. 

Saam met ander kleiner eilandjies beslaan hierdie eilandgroep 'n oppervlakte van 5 014 km^{2}. Majorka, die grootste en belangrikste eiland, is baie ru. Die hoogste spits, Puit Mayor, is 1 445 m hoog. Die eiland het egter vrugbare laaglande in die suide en graan en groente word gekweek in die lande omring met vrugtebome. Minorka is laer geleë en ook meer blootgestel aan wind as Majorka en, soos die ander klein eilande, minder ontwikkel. 

Nadat die eilande jare lank uit die hand van die een veroweraar in die ander oorgegaan het, het hulle in 1343 'n provinsie van Aragon geword. In 1708 is Minorka deur Engeland verower, maar later het die Franse dit afgeneem. In 1782 het dit weer in Spaanse besit gekom. 

## Eilande 
## Bronne 
* KENNIS, 1980, , volume 3, bl. 452

## Eksterne skakels 
*  
*   Amptelike webwerf
Trentino-Suid-Tirol

|-
| align=center colspan=2 style="background: #ffffff;" | 180px|Ligging van Trentino-Suid-Tirol in ItaliëLigging van Trentino-Suid-Tirol in Italië
|-
| align=center colspan=2 style="background: #ffffff;" | 180px|Kaart van Trentino-Suid-TirolKaart van Trentino-Suid-Tirol
|-
| **Amptelike tale**
| Duits, Ladinies, Italiaans
|-
| **Hoofstad**
| Trient
|-
| **Grootste stad**
| Trient
|-
| **Eerste Minister**||Ugo Cappellacci
|-
| **Oppervlakte**&nbsp;- Totaal||13&nbsp;606,87 vk km
|-
| **Bevolking**&nbsp;- Totaal (2009) &nbsp;- Bevolkingsdigtheid ||1&nbsp;028&nbsp;260 75,6/vk km
|}

**Trentino-Suid-Tirol** (Duits: *Trentino-Südtirol*, Italiaans: *Trentino-Alto Adige*, Ladinies: *Trentin-Südtirol*) is 'n outonome gewes in die noorde van Italië wat in die noorde aan Oostenryk en in die noordweste aan Switserland grens. Trentino-Suid-Tirol het 1&nbsp;028&nbsp;260 inwoners in 2009 gehad en het 'n oppervlakte van 13&nbsp;606,87&nbsp;km².

Die hoofstad en grootste stad is Trient en *de facto* ook Bozen. Die amptelike tale is Duits, Ladinies en Italiaans. Trentino-Suid-Tirol was voor 1918 'n deel van Tirol in Oostenryk-Hongarye en is sedert die oorgawe van Oostenryk 'n outonome gewes van Italië. Trentino-Suid-Tirol bestaan uit die twee outonome provinsies Trentino en Suid-Tirol.

## Sien ook 
* Spressa delle Giudicarie

## Eksterne skakels 
;Kimbriese taaleilande
*  *Der Westen, 29 Augustus 2014: Am Rande der Alpen lebt die zimbrische Sprache weiter*
Trente

**Trente** (Italiaans: *Trento*, [ˈtrɛnto] of [ˈtrento], ; Duits: *Trient*; Ladinies: *Trënt*; Venesiaans: *Trènt*) is die hoofstad en grootste stad van die outonome provinsie Trentino en van die outonome streek Trentino-Suid-Tirool in Italië met 'n bevolking van 117&nbsp;307 in 2012 en 'n oppervlakte van 157,92&nbsp;km². Trente het in 1918 as gevolg van Oostenryk-Hongarye se neerlaag tydens die Eerste Wêreldoorlog onder Italiaanse bewind gekom. Die stad is langs die Adigerivier geleë.

## Eksterne skakels 
*  
*  Amptelike webwerf
*
Gaspard de Coligny

**Gaspard de Coligny** (Châtillon-sur-Loing, 16 Februarie 1519 - Parys, 24 Augustus 1572), heer van Châtillon, admiraal van Frankryk en Protestantse leier, is gebore in 'n adellike familie in Boergondië. 

De Coligny studeer in die lettere, maar staak sy studies toe hy by die leër aansluit. In 1552 word hy tot admiraal bevorder. Hy was streng maar regverdig met sy soldate. Nadat sy troepe 'n veldslag verloor, word hy gevange geneem, eers in Sluis en daarna na Gent.

Terwyl hy in aanhouding verkeer, lees hy die Bybel wat sy broer vir hom present gegee het. Hy kom van Maarten Luther te hore en korrespondeer met Johannes Calvyn. Nadat iemand sy losprys betaal, is hy toegelaat om huis toe te keer. De Coligny besluit toe hom te gaan stry vir die regte van die Franse Protestante, die sogenaamde Hugenote.

Ná die dood van Hendrik II van Frankryk, word De Coligny leier van die Hugenote. Op 22 Augustus 1572 word hy op straat geskiet. Hy verloor 'n vinger aan sy regterhand en een van sy elmboë word ook verbrysel. Twee dae later, tydens die sogenaamde Bartolomeusnag, word hy in sy huis om die lewe gebring. 

Sy dogter Louise de Coligny, was die vierde vrou van die Nederlandse prins Willem van Oranje.

Die dorp in Suid-Afrika se provinsie Noordwes, Coligny, is na hom vernoem.
Andries Stockenström

Sir **Andries Stockenström** (Kaapstad, 6 Julie 1792 – Londen, 16 Maart 1864) was luitenant-goewerneur van die Oostelike Provinsie van die Kaapkolonie. Hy was van Sweedse afkoms en seun van Andries Stockenstrom, landdros van Graaff-Reinet, wat in 1811 deur die Xhosas vermoor is. Sy tweede seun was regter Andries Stockenstrom.

## Loopbaan 
duimnael|links|180px|Sir Andries Stockenström
Stockenström het sy skoolonderrig aan Tot Nut van 't Algemeen in Kaapstad ontvang. Hy het sy loopbaan as 'n soldaat begin, word 'n vaandrig in die Kaapse Regiment en onderskei homself in die oorloë met die grensstamme.

Van 1822 tot 1824 moes hy die grens van die Kolonie afbaken. As gevolg van sy prestasies daar word hy in 1828 Kommissaris-generaal van die Oostelike Provinsie en 'n lid van die Goewerneur se Adviesraad.

In 1829 is die taak aan hom opgedra om 'n groot aantal Hottentotte aan die Katrivier tot bedaring te bring, wat baie kritiek tot gevolg gehad het. Hulle is hier gevestig as bolwerk teen die Xhosas en het hulle kerk na hom genoem, NG gemeente Stockenström. Talle van dié opstandelinge is hulle grond ontneem omdat hulle hulle aan die Xhosas se kant geskaar het.

Tydens 'n besoek aan Europa in 1833 is druk op hom uitgeoefen om met pensioen af te tree. Hy het aanstoot gegee deur vyandige getuienis voor 'n komitee van die Britse Laerhuis te lewer oor die Koloniste se gedrag. Daar was selfs groter protes toe hy in 1836 as luitenant-goewerneur van die Oostelike Provinsie aangestel is, en dadelik die Provinsie van Koningin Adelaide aan die plaaslike stamme teruggegee het.

Hy is op 'n monstervergadering in Grahamstad gevra om sy vyandelike gedrag teenoor Engeland te verduidelik. Ongestoord het hy egter voortgegaan om die vrede met die plaaslike opperhoofde te bewaar.

As gevolg van die kwade gevoelens jeens Stockenström het hy betrokke geraak in 'n lastersaak wat hy uiteindelik verloor het. Hy het 'n sterk teenstander van die Voortrekkers geword, wat hy probeer dwing het om na die Kaapkolonie terug te keer. Verder was daar 'n onaangenaamheid in Engeland waar hy éérs afstand van sy pos gedoen het, toe sy bedanking teruggetrek het en eindelik 'n ridderskap en pensioen aanvaar het.

Hy het baie onrus in die vroeë Suid-Afrikaanse politiek veroorsaak en was 'n aanvegbare figuur tot en met sy dood in 1864.

## Bronne 
* Ensiklopedie van Suidelike Afrika, Eric Rosenthal, 1967

## Sien ook 
* Stockenström-familie
* Ds. Andries Stockenström, 'n kleinseun van sir Andries se broer Erik Ergidius (1805–1886)
Trentino

|-
| align=center colspan=2 style="background: #ffffff;" | 180px|Ligging van Trentino in ItaliëLigging van Trentino in Italië
|-
| align=center colspan=2 style="background: #ffffff;" | 180px|Kaart van TrentinoKaart van Trentino
|-
| **Amptelike tale**
| Duits, Ladinies, Italiaans
|-
| **Hoofstad**
| Trient
|-
| **Grootste stad**
| Trient
|-
| **Eerste Minister**||Lorenzo Dellai
|-
| **Oppervlakte**&nbsp;- Totaal||6&nbsp;206,90 vk km
|-
| **Bevolking**&nbsp;- Totaal (2009) &nbsp;- Bevolkingsdigtheid ||524&nbsp;826 84,6/vk km
|}

**Trentino** (Duits: *Trient*, Italiaans: *Trentino*, Ladinies: *Trento*), amptelik **Outonome Provinsie Trentino** (Duits: *Autonome Provinz Trient*, Italiaans: *Provincia Autonoma di Trento*, Ladinies: *Provinsia de Trento*), is 'n outonome Provinsie in die noorde van Italië. Trentino het 524&nbsp;826 inwoners in 2009 gehad en het 'n oppervlakte van 6&nbsp;206,90 km². Die hoofstad en grootste stad is Trient. Die amptelike tale is Duits, Ladinies en Italiaans. Trentino was voor 1918 'n deel van Tirool in Oostenryk-Hongarye en is sedert die oorgawe van Oostenryk 'n outonome Region van Italië. Trentino voorm saam met Suid-Tirool die outonome region Trentino-Suid-Tirool.
Jacob Abraham de Mist

**Jacob Abraham Uitenhage de Mist** (Zaltbommel, Nederland, 20 April 1749 - Voorburg, Nederland, 3 Augustus 1823) was 'n Nederlandse staatsman, staatshoof van die Bataafse Republiek van 17 April 1797 - 1 Mei 1797 en kommissaris-generaal van die Kaapkolonie tydens die afwesigheid van 'n goewerneur van 21 Februarie 1803 tot 25 September 1804 in ooreenstemming met die Verdrag van Amiens.

De Mist word in 1768 meester in die regte aan die Universiteit van Leiden en in 1796 afgevaardig as lid vir die distrik Deventer na die Nasionale Vergadering. In 1800 is hy benoem tot lid van die "Raad der Aziatische Bezittingen en Etablissementen". Op 10 Desember die volgende jaar gee die Bataafse regering hom opdrag om ondersoek in te stel na die wyse waarop die Kaap geregeer moet word. Hy gee sy beskouinge in sy memorandum.

As kommissaris van die Kaap stel hy op 1 Maart 1803 vir luitenant-generaal Jan Willem Janssens aan as goewerneur van die Kaap en stel ook die Politieke Raad en Raad van Justisie in. Hierna vertrek hy op 'n reis na die binneland. In 1804 besoek hy die sendeling dr. J.T. van der Kemp en proklameer op 7 Februarie 'n nuwe distrik wat later ter ere van hom Uitenhage genoem sou word. In Mei stel hy 'n Kommissaris van Veeteelt aan en vaardig op 25 Julie die Kerkorde en op 11 September sy Onderwysordonnansie uit.

Op 25 September lê hy die amp van kommissaris-generaal neer en vertrek 25 Februarie die volgende jaar met die *Silenus of New York* oor Amerika na Nederland. Op 25 Julie lê hy 'n verslag voor oor sy handelinge en besluite aan die Kaap.

## Sien ook 
* Lys van kommandeurs en goewerneurs van die Kaapkolonie

## Bronne 
* Rosenthal, Eric, 1978. *Encyclopaedia of Southern Africa*. Kaapstad en Johannesburg: Juta and Company Limited.
* Albertyn, C.F. dr. (hoofred.), 1972. *Die Afrikaanse Kinderensiklopedie*. Kaapstad: Nasou.
Rufane Donkin

[duimnael|links|Die Donkin-gedenkteken en die [Donkin Hill-vuurtoring in die Donkin-reservaat in Port Elizabeth]]
duimnael|links|Donkin se naam op die suidekant van die Burdett Coutts-gedenkteken
Sir **Rufane Shaw Donkin** was waarnemende goewerneur van die Kaapkolonie en die grondlegger van Port Elizabeth.

Hy is gebore in 1772 en sluit by die weermag aan toe hy 16 jaar oud was. Hy dien in die Wes-Indiese Eilande en vorder tot die rang van majoor-generaal tydens die Skiereilandoorlog. In 1817 en 1818 is hy in Indië tydens die Mahratta-oorlog. Hy besoek die Kaap in 1820 op pad terug na Engeland en neem as goewerneur waar in die tydelike afwesigheid van lord Charles Somerset. Hy verlaat Kaapstad in April daardie jaar op 'n besoek aan die Oosgrens. 'n Nuwe dorpie aan Algoabaai is Port Elizabeth genoem ter ere van sy vrou, wat in Indië oorlede is en wie se gebalsemde hart hy met hom saamgedra het tot dit na sy dood saam met hom begrawe is. In Port Elizabeth het hy 'n piramide laat oprig wat vandag nog in die Donkin-reservaat staan. Die hoofstraat van Beaufort-Wes, Donkinstraat, is ook na hom vernoem. In Junie 1821 besoek hy weer die Oosgrens en lê Fredericksburg in die Neutrale Gebied aan.

Tydens sy kort bewind het hy 'n aantal militêre reëlings beëindig en met sy terugkeer na Engeland ernstige aanklagte teen Somerset aanhanging gemaak, wat hom in November 1821 opgevolg het. Donkin het enkele jare lank in die Britse Laerhuis gedien, is aangestel as genoot van die Royal Society en "Surveyor-General of Ordnance". Donkin is op 1 Mei 1841 oorlede.

## Sien ook 
* Lys van kommandeurs en goewerneurs van die Kaapkolonie

## Bronne 
* Rosenthal, Eric, 1978. *Encyclopaedia of Southern Africa*. Cape Town, Wetton and Johannesburg: Juta and Company Limited.
* Albertyn, C.F. dr. (hoofred.), 1972. *Die Afrikaanse Kinderensiklopedie*. Kaapstad: Nasou.